### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Vi står overfor, at vi på nye måder skal sammentænke natur og mennesker i [adresse] i det sydlige [adresse], når vi udvikler Moesgaard Vildskov. Et projekt, hvor vi udlægger 600 ha til urørt skov uden skovdrift til gavn for de mange arter, der lever i skovene. Og på en måde, hvor der også er plads til de mange brugere af skovene. Projektet blev vedtaget i budget 2019 og har siden været under udvikling.

Det er i processen blevet tydeligt, at der skal prioriteres yderligere finansiering til borgerinddragelse, til inddragelse af yderligere areal til vildskovområdet og også gerne til videnskabelig opfølgning og evaluering af projektet. Dertil kommer driften af skovområdet - fx ift etablering og vedligehold af hegn, stier og informationsmateriale mv.

Derfor foreslår SF, at vi tilfører projekt Moesgaard Vildskov ressourcer til borgerinddragelse, til omlægning af tilstødende landbrugsarealer til urørt natur, til drift samt til evaluering.

Stillet af SF’s Byrådsgruppe

Laust Johnsen, Benedicte Olesen, Berit Nielsen og Alex Jensen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.